Jorge Ailton 'Dodo' Soares jirbaħ l-unur tal-Player tax-Xahar għat-tielet darba nfila L-attakkant ta' Hamrun Spartans Jorge Ailton 'Dodo' Soares rebaħ l-unur tal-Player tax-Xahar għat-tielet darba konsekuttiva. Dan hekk kif Dodo ntagħżel bħala l-Player tax-Xahar għal Frar, wara li rebaħ ukoll dan l-unur kemm għal Diċembru kif ukoll Jannar. L-unur ingħata lil Dodo wara li skorja doppjetta fl-ewwel żewġ logħbiet ta' Frar, kontra Gudja United u Birkirkara. Dan kien ukoll xahar kruċjali għal Hamrun Sparatns b'rebħiet ukoll kontra Balzan u Gzira United. Dodo għażel lil Little Sisters of the Poor tal-Hamrun biex jibbenefikaw mid-donazzjoni marbuta ma' dan l-unur.